
	Títol
	Per què el món medieval es va ensorrar? (Càpsula 7)

	Curs
	2n ESO

	Àrea / matèria
	Ciències Socials: Geografia i Història

	Sessions
	9 sessions · portada · microhistòria



Descripció (context + repte)
El segle XIV comença amb una Europa plena i acaba amb una Europa que ha perdut un de cada tres habitants i que ja no vol viure com abans. Fam, fred, pesta, revoltes, pogroms, i a Catalunya la Biga i la Busca, Casp, una guerra civil i els remences: el repte de la càpsula és veure que no són deu desgràcies sinó una sola cadena, i llegir-la amb els seus propis papers: nou documents d'època, de la Seneschaucy i el Decameró al dietari del Consell de Barcelona (1391, 1412, 1452, 1472) i a la capitulació que va acabar la guerra, llegits sabent qui els escriu i què hi guanya.
Relacionada amb: la càpsula 6 (🌊 Qui es va quedar el mar?), que la precedeix; la càpsula 8 (🌍 Com es va fer gran el món?), que la continua. Les microhistòries del bloc C (càpsules 7, 8, 9) comparteixen personatges o escenari.
Producte final a la llibreta: El dossier de la càpsula a la llibreta, amb la sessió 9 com a peça de tancament: triar els dos fets de la càpsula que han de sortir al llibre de text d'aquí a cinquanta anys, argumentar-ho amb dues preguntes de la rellevància històrica (a quanta gent va afectar i què va canviar que encara duri) i respondre la pregunta de la càpsula: per què el món medieval es va ensorrar.
Competències específiques de l'àrea
🧭 Situar
CE1 Cercar i tractar informació que permeti interpretar el present i el passat, aplicant els procediments de la recerca històrica i geogràfica a partir de l'anàlisi crítica de dades procedents de fonts analògiques i digitals, per transformar-ho en coneixement i comunicar-ho a través de diferents formats. · 19 activitats (s1 · s2 · s3 · s4 · s5 · s6 · s7 · s8 · s9)
CE3 Interpretar els canvis i les continuïtats dels processos històrics, mitjançant la realització de projectes d'investigació i l'ús de fonts primàries i secundàries, per interpretar els problemes del món actual i fer propostes a favor de la pau, el benestar i el desenvolupament sostenible. · 28 activitats (s1 · s2 · s3 · s4 · s5 · s6 · s7 · s8 · s9)
🔍 Investigar
CE2 Indagar i argumentar a partir de problemes socials rellevants, locals i globals, per desenvolupar un pensament crític i respectuós amb les diferències, que contribueixi a la construcció de la identitat individual i col·lectiva i a la consecució d'un present i un futur més just i inclusiu. · 5 activitats (s6 · s7 · s9)
CE5 Analitzar de forma crítica els mecanismes que han regulat la vida de les societats al llarg de la història fins a l'actualitat i la construcció dels sistemes democràtics per participar de manera respectuosa i compromesa en activitats comunitàries que promoguin la convivència, la cohesió social i l'equitat. · 11 activitats (s3 · s5 · s6 · s7 · s8 · s9)
CE8 Analitzar les formes de vida i els fets i fenòmens socials, passats i presents, des de la perspectiva de gènere, i comprometre's en la igualtat d'oportunitats, la participació efectiva i la responsabilitat compartida de totes les persones en la societat i l'entorn, superar estereotips i rebutjar qualsevol forma de discriminació i violència. · 1 activitat (s6)
✍️ Explicar
CE6 Interpretar els processos que han conformat les societats actuals en la seva diversitat i riquesa a partir de l'anàlisi de perspectives i mirades diverses per formar-se un criteri propi fonamentat i comprometre's en la defensa dels drets humans, la llibertat i la igualtat davant les situacions d'injustícia i discriminació. · 13 activitats (s1 · s2 · s4 · s5 · s6 · s7 · s8 · s9)
🌍 Participar
CE4 Descobrir i analitzar els elements i dinàmiques que configuren el territori, mitjançant l'estudi de casos i problemàtiques geogràfiques, per valorar els diferents paisatges i proposar alternatives de gestió territorial, amb criteris de sostenibilitat i justícia social. · 2 activitats (s1 · s2)
CE9 Valorar críticament les dinàmiques d'interdependència entre diferents factors dins un món globalitzat i les desigualtats i conflictes que es generen, i relacionar les problemàtiques locals i globals per proposar alternatives basades en la cultura de la pau i adquirir compromisos que permetin la consecució d'un món més solidari i sostenible. · 2 activitats (s3 · s4)
Cada competència porta les activitats de la càpsula que l'evidencien, comptades pel criteri d'avaluació que duen. Els quatre blocs són l'agrupació cognitiva d'Ideorum; les competències i els criteris són els del decret, i no s'hi reparteixen a parts iguals.
Competències transversals
	Competència transversal
	Com hi contribueix (annex 4)
	Sessions

	Competència ciutadana
	Implicar-se en la comunitat i defensar la dignitat de les persones en un context de sostenibilitat; consciència cívica i global, cultura de la pau i equitat.
	s1 · s2 · s3 · s4 · s5 · s6 · s7 · s8 · s9

	Competència personal, social i d'aprendre a aprendre
	Autoregulació de l'aprenentatge, autoconeixement i autoestima, benestar emocional i treball en equip.
	s1 · s2 · s3 · s4 · s5 · s6 · s8 · s9

	Competència emprenedora
	Transformar idees en projectes en un context real: iniciativa, pensament crític i creatiu, i gestió de la informació.
	s7



L'annex 4 del Decret 175/2022 les descriu sense competències específiques numerades; s'avaluen de forma col·legiada al final de 2n i 4t d'ESO.
Objectius d'aprenentatge i criteris d'avaluació
	Objectiu (capacitat + saber + finalitat)
	Criteris d'avaluació (acció + saber + context)

	Situar la crisi en el temps i en l'espai (les línies del temps del 1300 al 1348, de les tres revoltes, dels dos estius de la por i de l'interregne; els gràfics de la població, dels morts de la pesta, dels jornals i dels fogatges; els mapes de l'expansió de la pesta i de la Catalunya Vella) i explicar-la amb cadenes de causes, esquemes, taules, telegrames, titulars i reescriptures que distingeixin el que les fonts diuen del que fan.
	3.1 Identificar els canvis i les continuïtats entre les etapes històriques, a través de processos inductius, reptes i projectes de recerca, i trobar relacions amb el món actual.
3.3 Representar adequadament informació geogràfica i històrica a través de diverses formes de representació gràfica, cartogràfica i visual.
3.4 Situar fets i processos històrics en eixos cronològics, trobant relacions entre diferents períodes i simultaneïtats temporals entre diferents territoris.
1.3 Elaborar i comunicar els coneixements adquirits mitjançant recursos expressius que incorporin diferents llenguatges i formats, emprant les possibilitats que ofereixen els entorns i recursos digitals.
1.4 Incorporar i utilitzar adequadament el vocabulari propi de les ciències socials mitjançant intervencions orals, textos escrits i altres produccions, tot avançant en la construcció d'un discurs precís i rigorós.
4.3 Criticar i denunciar situacions d'injustícia social i de degradació ambiental, a diferents escales, tant en l'àmbit urbà com en el rural, comprometent-se per a la seva millora.

	Llegir les nou fonts de L'Arxiu (la Seneschaucy, la crònica de Trokelowe sobre la fam del 1315, el Decameró, l'Ordenança dels Treballadors del 1349, el sermó de John Ball a Froissart, i el dietari del Consell de Barcelona en quatre moments: l'avalot del call del 1391, la proclamació de Casp del 1412, la carta del rei del 1452 i la capitulació del 1472) distingint el fet, el parer i el senyal, i corroborar-les amb la lectura, la imatge, el vídeo i la Fitxa.
	3.5 Identificar i utilitzar les fonts primàries i secundàries, valorant les seves aportacions al coneixement del medi i de les formes de vida en el present i el passat.
1.2 Analitzar de manera crítica, responsable i creativa les fonts d'informació analògiques i digitals, contrastant les dades obtingudes i aplicant-les a diferents situacions i contextos.

	Llegir la imatge de treball de cada sessió com a document (el març i el juliol de les Riques Hores, la fam d'Erfurt, el mapa de la pesta, John Ball a Froissart, la foguera de Tournai del 1349, el Saló de Cent, el Parladé de Casp del 1890, el mapa dels remences) i explicar què mostra, qui ho va fer, quan i per a què, amb comentaris d'imatge i de mapa, vertader o fals, corroboracions i enigmes.
	1.2 Analitzar de manera crítica, responsable i creativa les fonts d'informació analògiques i digitals, contrastant les dades obtingudes i aplicant-les a diferents situacions i contextos.
3.3 Representar adequadament informació geogràfica i històrica a través de diverses formes de representació gràfica, cartogràfica i visual.
5.3 Analitzar els trets bàsics de l'organització social, política i econòmica d'algunes societats del passat i valorar de manera crítica el grau d'equitat dels intercanvis i relacions amb altres poblacions.
6.2 Reconèixer les desigualtats socials en diferents èpoques històriques, els mecanismes de domini i control que s'hi han donat i les conseqüències en el món actual.

	Desmuntar els tòpics de cada sessió amb dades («el paisatge és de sempre», «va ser mala sort», «eren bruts», «després la gent va viure pitjor», «no sabien organitzar-se», «alguna cosa devien haver fet», «amb uns bons dirigents», «a Casp ens van enganyar», «Guadalupe va acabar amb el feudalisme») i prendre posició, datada i argumentada, en decisions, cartes, manifests, desmentits i un «ahir i avui» a cada sessió, sobre la terra i qui la treballa, el clima, les epidèmies, els salaris, la protesta, el boc expiatori, qui mana a la ciutat i qui tria qui mana.
	5.1 Identificar i analitzar els mecanismes que han regulat la vida en comú d'algunes societats del passat, interpretant els principals models d'organització social i política.
5.2 Distingir els trets fonamentals de les societats democràtiques i valorar les consecucions de la democràcia i la vigència dels drets humans individuals i col·lectius i de les llibertats.
5.4 Mostrar actituds pacífiques i tolerants i assumir els drets i deures del marc de convivència, demostrant capacitat crítica i responent de manera assertiva davant de situacions d'injustícia i desigualtat.
6.1 Explicar els trets definitoris d'algunes civilitzacions històriques, identificar elements de canvi i continuïtat en les formes de vida i subsistència i en l'organització de la societat i reconèixer aspectes significatius de la seva aportació a la cultura universal.
6.3 Identificar els col·lectius que han estat sotmesos, silenciats i invisibilitzats al llarg de la història fins al present i destacar les diferents perspectives i aportacions.
2.2 Argumentar de forma crítica sobre problemes socials rellevants utilitzant els coneixements propis de les ciències socials i valorant la importància de trobar solucions dialogades.
2.4 Fonamentar els propis arguments en els valors democràtics, els drets humans i la justícia social, assumint els valors de la cultura de la pau en el decurs de debats i tasques cooperatives.
2.5 Posicionar-se amb criteris propis i esdevenir ciutadans crítics amb consciència global mitjançant l'elaboració de productes personals o cooperatius ben argumentats, tot respectant les opinions dels altres.
8.5 Identificar i rebutjar les violències i les actituds irracionals i discriminatòries envers persones i col·lectius, amb una atenció especial a la diversitat d'identitats i expressions de gènere i diversitat afectivosexual.
9.1 Analitzar aspectes del funcionament de l'economia en el món, destacant la interdependència entre països, i el seu impacte en la realitat econòmica de l'entorn proper, i les desigualtats que generen, posant èmfasi en els col·lectius més vulnerables.
9.2 Interpretar el paper dels moviments de població a escala global i local i conèixer les situacions que impulsen les persones a migrar per causes econòmiques o a desplaçar-se per buscar refugi.



Sabers
	Bloc de sabers
	Sabers de la càpsula

	A · Reptes del món actual
	Desafiaments demogràfics al món actual: Estudi de la composició i estructures demogràfiques a diferents escales. · Aplicació dels conceptes bàsics de demografia a la comprensió de dinàmiques demogràfiques actuals i moviments migratoris. · Identificació dels factors que expliquen la desigual distribució de la població.
Concentració i distribució de la riquesa: Representació i maneres de percebre la desigualtat. · Conscienciació i accions per a l'accés universal als béns bàsics. · Reflexió sobre la qüestió del mínim vital.

	B · Societats i territoris
	Evolució dels sistemes econòmics i dels models d'organització social: Valoració crítica de la distribució desigual dels recursos i del treball des de la prehistòria fins a l'edat moderna. · Comparació amb situacions i fets de l'actualitat.
Territori i paisatge: Anàlisi de l'evolució de la ciutat i el món rural al llarg de la història. · Valoració i conservació dels components ambientals, històrics, artístics i culturals del paisatge.
Cronologia i temps històric: Construcció i interpretació de línies del temps. · Aplicació de les variables històriques de canvi, continuïtat i simultaneïtat.
Ciència, medicina i avenços tecnològics: Reconeixement de la lluita contra epidèmies i pandèmies. · Contrast i anàlisi crítica de les supersticions i desinformacions davant les explicacions racionals i empíriques.
Origen i evolució de l'organització social: Valoració de les desigualtats socials i les disputes pel poder des de l'antiguitat. · Anàlisi de formes d'organització política del món antic, medieval i modern. · Interpretació de la seva evolució i comparació entre algunes formes d'organització política.
Violència i conflictes armats: Identificació de les causes i conseqüències d'alguns conflictes en diferents èpoques històriques. · Valoració de la necessitat de trobar solucions dialogades als problemes.
Religió i organització social: Anàlisi de les relacions entre religió i poder en el context del sorgiment de les grans religions. · Descripció de les persecucions i conflictes per motius religiosos i ideològics.
El llegat històric: Reflexió sobre la construcció d'identitats a partir de l'herència cultural i els processos històrics. · Aplicació dels coneixements històrics a la comprensió i identificació d'alguns dels problemes de l'actualitat.

	C · Compromís cívic
	Alteritat: Respecte i acceptació de l'altre, incorporant visions i perspectives contraposades. · Defensa de comportaments no discriminatoris.
Dignitat humana i drets universals: Reconeixement dels drets i deures individuals i col·lectius. · Comparació dels drets de l'infant actuals amb la situació dels infants i joves en altres èpoques històriques.
Convivència cívica i cultura democràtica: Identificació dels trets fonamentals de les societats democràtiques. · Participació en projectes comunitaris de l'entorn. · Interès davant els reptes i problemes d'actualitat a l'àmbit local i global.



Desenvolupament de la situació d'aprenentatge
Metodologia: indagació a partir d'una font primària per sessió; «pantalla = brúixola, llibreta = aprenentatge»; graduació per nivells. Agrupaments: individual (53) · parella (18) · grup (10), segons el mode de cada activitat. Temporització: 9 sessions de 50 min (450 min en total), més la portada i la microhistòria, que són lectura. Materials: web Ideorum (brúixola), llibreta (producció) i la font primària de L'Arxiu de cada sessió, més un vídeo per sessió.
Els documents de L'Arxiu (9)
	S.
	Document
	Autor
	On és l'original

	1
	La Seneschaucy: els deures del batlle i del prebost (fragments) 
· Anglaterra, segle XIII
	Anònim, un administrador de terres anglès
	archive.org

	2
	Crònica del monestir de Sant Albans: la fam dels anys 1315 i 1316 
· Sant Albans, escrit cap al 1330 sobre els anys 1315-1316
	Joan de Trokelowe, monjo de Sant Albans (Anglaterra)
	archive.org

	3
	El Decameró, introducció: la pesta a Florència 
· Florència, escrit entre el 1349 i el 1353 sobre l'any 1348
	Giovanni Boccaccio, escriptor florentí que va sobreviure a la pesta
	en.wikisource.org

	4
	Ordenança del rei d'Anglaterra sobre els treballadors i els servents 
· Westminster, 18 de juny de 1349
	Eduard III, rei d'Anglaterra, amb el seu consell
	archive.org

	5
	Les Cròniques de Froissart: el sermó de John Ball i la revolta d'Anglaterra del 1381 
· Escrit cap al 1390 sobre l'any 1381
	Jean Froissart, cronista al servei de les corts de França i Anglaterra
	gutenberg.org

	6
	Dietari del Consell de Barcelona (Manual de novells ardits): l'avalot contra el call, agost del 1391 
· Del 22 de juliol al 8 d'agost de 1391
	L'escrivà del Consell de Cent de Barcelona (anotacions oficials, dia per dia)
	archive.org

	7
	Dietari del Consell de Barcelona (Manual de novells ardits): la carta del rei que revoca els privilegis, desembre del 1452 
· 16 i 19 de desembre de 1452
	L'escrivà del Consell de Cent de Barcelona (anotacions oficials, dia per dia)
	archive.org

	8
	Dietari del Consell de Barcelona (Manual de novells ardits): la mort del rei Martí, la proclamació de Casp i l'entrada de Ferran, 1410-1412 
· 31 de maig de 1410, 28 de juny i 28 de novembre de 1412
	L'escrivà del Consell de Cent de Barcelona (anotacions oficials, dia per dia)
	archive.org

	9
	La capitulació de Barcelona davant Joan II, jurada a Pedralbes (Dietari del Consell, Manual de novells ardits, octubre del 1472) 
· Octubre del 1472; jurada pel rei a Pedralbes el 16 d'octubre, segons el dietari
	Els consellers de Barcelona (la súplica) i el rei Joan II (la resposta), copiat per l'escrivà del Consell de Cent
	archive.org



Activitats d'aprenentatge i d'avaluació · les 4 fases
	Fase
	Què hi ha a la càpsula

	🧭 Situar


Activitats inicials


Què en sé?
	· La portada de la càpsula: la pregunta motora i amb què n'ha de sortir l'alumnat
· El sondeig d'idees prèvies de cada sessió (27 preguntes en total)
· «Desmuntant tòpics»: 9 tòpics que l'alumnat sol portar de casa, un per sessió
· 10 activitats de Situar (a totes les sessions)

	🔍 Investigar


Activitats de desenvolupament


Què estic aprenent?
	· La lectura de cada sessió, processada a la llibreta (no copiada)
· L'Arxiu: 9 documents originals, amb enllaç a la font
· Un vídeo per sessió (9 de 9)
· 23 activitats de Investigar (a totes les sessions)

	✍️ Explicar


Activitats de síntesi i estructuració


Què he après?
	· La fitxa de dades (9 de 9 sessions)
· El tancament de cada sessió: síntesi i pregunta oberta (9 de 9)
· El quiz formatiu: 27 preguntes amb explicació de la resposta
· 26 activitats de Explicar (a totes les sessions)

	🌍 Participar


Activitats d'aplicació i transferència


Com sé que ho he après?
	· El producte final a la llibreta (sessió 9)
· La microhistòria (sessió 10): el saber de la càpsula posat en un relat
· 22 activitats de Participar (a totes les sessions)



Els 4 blocs cognitius d'Ideorum coincideixen amb les 4 fases d'activitat del model, i cada sessió les recorre totes quatre. La graella de sota diu quina activitat és de quina fase.
Què en sé? Els tòpics que la càpsula desmunta (9)
s1. «Els pobles i els camps que veiem avui són de sempre: la terra d'Europa sempre ha estat conreada així.»
s2. «La fam del 1315 va ser mala sort: si hagués plogut menys, no hauria passat res.»
s3. «La Pesta Negra va matar tanta gent perquè a l'edat mitjana eren bruts i no es rentaven.»
s4. «La Pesta Negra va ser una catàstrofe per a tothom: després, la gent va viure pitjor.»
s5. «Els pagesos medievals aguantaven el que fos: eren ignorants i no sabien organitzar-se.»
s6. «Si tanta gent va atacar els jueus i els va acusar de la pesta i d'enverinar els pous, alguna cosa devien haver fet: el poble no s'aixeca contra ningú sense motiu.»
s7. «Barcelona va caure perquè els seus governants eren dolents: amb uns bons dirigents la ciutat hauria continuat sent rica.»
s8. «A Casp els catalans van ser enganyats: es va escollir un rei castellà perquè els aragonesos i els valencians van fer trampa, i d'aquí ve la decadència de Catalunya.»
s9. «La Sentència de Guadalupe va alliberar els pagesos catalans: el 1486 es va acabar el feudalisme a Catalunya.»
Graella d'activitats, sessió a sessió
Sessió 1. La superpoblació del segle XIII (9 activitats)
	#
	Activitat
	Bloc
	Nivell
	Mode
	Criteri

	1
	Europa es dobla, i després cau.
	Situar
	🎏 Aprenent
	individual
	CE3 · 3.3

	2
	La Seneschaucy amb lupa.
	Investigar
	🎏 Aprenent
	parella
	CE3 · 3.5

	3
	El mes de març, tros a tros.
	Investigar
	🎏 Aprenent
	individual
	CE1 · 1.2

	4
	Quatre invents, una taula.
	Explicar
	🎠 Intermedi
	individual
	CE3 · 3.1

	5
	De la pau al sostre: la cadena.
	Explicar
	🎠 Intermedi
	parella
	CE3 · 3.1

	6
	El manual del senyor, explicat a un llaurador.
	Explicar
	🎠 Intermedi
	individual
	CE1 · 1.4

	7
	Desmuntant «el paisatge de sempre».
	Explicar
	🎢 Avançat
	individual
	CE3 · 3.1

	8
	Ets el fill petit, any 1295.
	Participar
	🎢 Avançat
	individual
	CE6 · 6.2

	9
	Ahir i avui: el sostre de la terra.
	Participar
	🎢 Avançat
	grup
	CE4 · 4.3



Sessió 2. La Petita Edat de Gel (9 activitats)
	#
	Activitat
	Bloc
	Nivell
	Mode
	Criteri

	1
	Del 1300 al 1348, any per any.
	Situar
	🎏 Aprenent
	individual
	CE3 · 3.4

	2
	Trokelowe amb lupa.
	Investigar
	🎏 Aprenent
	parella
	CE3 · 3.5

	3
	La figura que es diu «fames».
	Investigar
	🎏 Aprenent
	individual
	CE1 · 1.2

	4
	Qui es moria de gana: vertader o fals.
	Investigar
	🎠 Intermedi
	individual
	CE6 · 6.2

	5
	De la pluja a la pesta: la cadena.
	Explicar
	🎠 Intermedi
	parella
	CE3 · 3.1

	6
	Telegrama del batlle de Sant Albans, agost del 1315.
	Explicar
	🎠 Intermedi
	individual
	CE1 · 1.3

	7
	Desmuntant «va ser mala sort».
	Explicar
	🎢 Avançat
	individual
	CE3 · 3.1

	8
	Carta d'una mare de Barcelona, hivern del 1333.
	Participar
	🎢 Avançat
	individual
	CE6 · 6.2

	9
	Ahir i avui: quan el clima decideix la collita.
	Participar
	🎢 Avançat
	grup
	CE4 · 4.3



Sessió 3. La Pesta Negra (1348) (9 activitats)
	#
	Activitat
	Bloc
	Nivell
	Mode
	Criteri

	1
	El mapa de la pesta, any per any.
	Situar
	🎏 Aprenent
	individual
	CE3 · 3.3

	2
	Boccaccio amb lupa.
	Investigar
	🎏 Aprenent
	parella
	CE3 · 3.5

	3
	Un de cada tres, en un gràfic.
	Situar
	🎏 Aprenent
	individual
	CE3 · 3.3

	4
	Boccaccio i el vídeo: què diu cada un.
	Investigar
	🎠 Intermedi
	parella
	CE1 · 1.2

	5
	Com viatjava la pesta (esquema 1-3-1).
	Explicar
	🎠 Intermedi
	individual
	CE3 · 3.1

	6
	Tres titulars: Messina, Barcelona, Ragusa.
	Explicar
	🎠 Intermedi
	individual
	CE1 · 1.4

	7
	Desmuntant «eren bruts».
	Explicar
	🎢 Avançat
	individual
	CE5 · 5.1

	8
	Desmentit: «la pesta és un càstig de Déu pels pecats».
	Participar
	🎢 Avançat
	individual
	CE1 · 1.2

	9
	Ahir i avui: una malaltia que viatja per on viatgem.
	Participar
	🎢 Avançat
	grup
	CE9 · 9.2



Sessió 4. Conseqüències demogràfiques i econòmiques (9 activitats)
	#
	Activitat
	Bloc
	Nivell
	Mode
	Criteri

	1
	El jornal puja, el blat baixa.
	Situar
	🎏 Aprenent
	individual
	CE3 · 3.3

	2
	L'ordre del rei amb lupa.
	Investigar
	🎏 Aprenent
	parella
	CE3 · 3.5

	3
	Dos segadors i un ramat.
	Investigar
	🎏 Aprenent
	individual
	CE1 · 1.2

	4
	Qui hi guanya, qui hi perd.
	Explicar
	🎠 Intermedi
	individual
	CE6 · 6.2

	5
	L'intrús de després de la pesta.
	Investigar
	🎠 Intermedi
	parella
	CE1 · 1.2

	6
	L'ordre del rei, explicada pel jornaler.
	Explicar
	🎠 Intermedi
	individual
	CE1 · 1.4

	7
	Desmuntant «després la gent va viure pitjor».
	Explicar
	🎢 Avançat
	individual
	CE6 · 6.2

	8
	Manifest dels jornalers de Kent, estiu del 1349.
	Participar
	🎢 Avançat
	grup
	CE6 · 6.2

	9
	Ahir i avui: quan falten treballadors.
	Participar
	🎢 Avançat
	grup
	CE9 · 9.1



Sessió 5. Revoltes camperoles europees (9 activitats)
	#
	Activitat
	Bloc
	Nivell
	Mode
	Criteri

	1
	Tres revoltes, una ratlla.
	Situar
	🎏 Aprenent
	individual
	CE3 · 3.4

	2
	Froissart i John Ball amb lupa.
	Investigar
	🎏 Aprenent
	parella
	CE3 · 3.5

	3
	Llegeix la miniatura.
	Investigar
	🎏 Aprenent
	individual
	CE1 · 1.2

	4
	L'enigma de la revolta que va perdre i va guanyar.
	Investigar
	🎠 Intermedi
	parella
	CE5 · 5.1

	5
	De la pesta a Londres: la cadena.
	Explicar
	🎠 Intermedi
	individual
	CE3 · 3.1

	6
	Carta d'un pagès de Kent, 16 de juny de 1381.
	Participar
	🎠 Intermedi
	individual
	CE6 · 6.3

	7
	Desmuntant «no sabien organitzar-se».
	Explicar
	🎢 Avançat
	individual
	CE6 · 6.3

	8
	Mile End, 14 de juny de 1381: ets el rei.
	Participar
	🎢 Avançat
	individual
	CE5 · 5.4

	9
	Ahir i avui: perdre una protesta i guanyar igualment.
	Participar
	🎢 Avançat
	grup
	CE5 · 5.4



Sessió 6. Antisemitisme i pogroms (9 activitats)
	#
	Activitat
	Bloc
	Nivell
	Mode
	Criteri

	1
	Els dos estius de la por, en una ratlla.
	Situar
	🎏 Aprenent
	individual
	CE3 · 3.4

	2
	El dietari amb lupa.
	Investigar
	🎏 Aprenent
	parella
	CE3 · 3.5

	3
	Vertader o fals davant la foguera.
	Investigar
	🎏 Aprenent
	individual
	CE1 · 1.2

	4
	El mecanisme del boc expiatori (esquema 1-3-1).
	Explicar
	🎠 Intermedi
	individual
	CE5 · 5.1

	5
	Dos titulars per al 8 d'agost de 1391.
	Explicar
	🎠 Intermedi
	parella
	CE6 · 6.3

	6
	Desmentit: «els jueus enverinen els pous».
	Participar
	🎠 Intermedi
	individual
	CE1 · 1.2

	7
	Desmuntant «alguna cosa devien haver fet».
	Explicar
	🎢 Avançat
	individual
	CE8 · 8.5

	8
	Manifest dels consellers, 6 d'agost de 1391.
	Participar
	🎢 Avançat
	individual
	CE2 · 2.4

	9
	Ahir i avui: el boc expiatori.
	Participar
	🎢 Avançat
	grup
	CE2 · 2.5



Sessió 7. La crisi de Barcelona i el conflicte Biga-Busca (9 activitats)
	#
	Activitat
	Bloc
	Nivell
	Mode
	Criteri

	1
	La gent que faltava, en barres.
	Situar
	🎏 Aprenent
	individual
	CE3 · 3.3

	2
	El dietari del 1452 amb lupa.
	Investigar
	🎏 Aprenent
	parella
	CE3 · 3.5

	3
	La sala del document.
	Investigar
	🎏 Aprenent
	individual
	CE1 · 1.2

	4
	L'enigma dels menestrals que van cridar el rei.
	Investigar
	🎠 Intermedi
	parella
	CE5 · 5.3

	5
	Telegrama de la Busca al rei, a Nàpols.
	Explicar
	🎠 Intermedi
	individual
	CE1 · 1.4

	6
	L'intrús al programa de la Busca.
	Investigar
	🎠 Intermedi
	individual
	CE6 · 6.2

	7
	Desmuntant «amb uns bons dirigents».
	Explicar
	🎢 Avançat
	individual
	CE3 · 3.1

	8
	Nàpols, tardor del 1452: ets el rei.
	Participar
	🎢 Avançat
	individual
	CE5 · 5.1

	9
	Ahir i avui: qui mana a la ciutat.
	Participar
	🎢 Avançat
	grup
	CE2 · 2.2



Sessió 8. El Compromís de Casp i els Trastàmara (9 activitats)
	#
	Activitat
	Bloc
	Nivell
	Mode
	Criteri

	1
	Dos anys sense rei, en una ratlla.
	Situar
	🎏 Aprenent
	individual
	CE3 · 3.4

	2
	El dietari del 1412 amb lupa.
	Investigar
	🎏 Aprenent
	parella
	CE3 · 3.5

	3
	Vertader o fals davant el quadre.
	Investigar
	🎏 Aprenent
	individual
	CE1 · 1.2

	4
	Per què Ferran i no Urgell (esquema 1-3-1).
	Explicar
	🎠 Intermedi
	individual
	CE5 · 5.3

	5
	Dos titulars per al 29 de juny de 1412.
	Explicar
	🎠 Intermedi
	parella
	CE1 · 1.3

	6
	Carta d'un ciutadà de Barcelona, 30 de juny de 1412.
	Participar
	🎠 Intermedi
	individual
	CE6 · 6.1

	7
	Desmuntant «a Casp ens van enganyar».
	Explicar
	🎢 Avançat
	individual
	CE3 · 3.1

	8
	Casp, 24 de juny de 1412: ets compromissari.
	Participar
	🎢 Avançat
	individual
	CE5 · 5.1

	9
	Ahir i avui: qui tria qui mana.
	Participar
	🎢 Avançat
	grup
	CE5 · 5.2



Sessió 9. La Guerra Civil Catalana i els remences (9 activitats)
	#
	Activitat
	Bloc
	Nivell
	Mode
	Criteri

	1
	La terra dels remences, al mapa.
	Situar
	🎏 Aprenent
	individual
	CE3 · 3.3

	2
	La capitulació amb lupa.
	Investigar
	🎏 Aprenent
	parella
	CE3 · 3.5

	3
	La capitulació i la Fitxa: coincideixen?
	Investigar
	🎏 Aprenent
	individual
	CE1 · 1.2

	4
	Dues guerres en una taula.
	Explicar
	🎠 Intermedi
	individual
	CE5 · 5.3

	5
	Telegrama de Verntallat als seus, 17 d'octubre de 1472.
	Explicar
	🎠 Intermedi
	individual
	CE1 · 1.4

	6
	Manifest del Sindicat Remença, 1448.
	Participar
	🎠 Intermedi
	parella
	CE2 · 2.4

	7
	Desmuntant «Guadalupe va acabar amb el feudalisme».
	Explicar
	🎢 Avançat
	individual
	CE6 · 6.2

	8
	Per què el món medieval es va ensorrar: tanca la càpsula.
	Participar
	🎢 Avançat
	individual
	CE6 · 6.3

	9
	Ahir i avui: la terra i qui la treballa.
	Participar
	🎢 Avançat
	grup
	CE2 · 2.2



Els sis vectors del currículum
Aprenentatges competencials. Cada sessió és una baula de la mateixa cadena (per què el món medieval es va ensorrar?) i les nou acaben amb un «ahir i avui» en grup que porta el tema al present amb el que l'alumnat ja sap: el sostre de la terra, el clima i la collita, una malaltia que viatja, quan falten treballadors, perdre una protesta i guanyar igualment, el boc expiatori, qui mana a la ciutat, qui tria qui mana, la terra i qui la treballa; la novena tanca amb la rellevància històrica de tota la càpsula.
Perspectiva de gènere. Hi entra per les activitats de rol datades, que posen l'alumnat en veus concretes de dones i d'homes de baix (la carta a la germana des de Smithfield, la Saurina que diu un preu al batlle a la microhistòria), i per la sessió 6 amb un criteri propi de la CE8 (8.5: rebutjar les violències i les actituds discriminatòries), sobre a qui s'assenyala quan arriba la por. El vector es treballa al llarg del curs; en aquesta càpsula no hi ha cap sessió dedicada.
Universalitat del currículum. Tres nivells d'accés al mateix saber (aprenent · intermedi · avançat) i la versió eriço (DIL/SIEI) de les nou sessions, amb la imatge de treball i tres termes de glossari a cada una; la secció de mesures addicionals de sota ho compta.
Qualitat de l'educació de les llengües. Lectura de font amb fet, parer i senyal a les nou sessions, amb l'original al costat de l'adaptació (l'anglès de la Seneschaucy i de Froissart, el llatí de Trokelowe, el català del segle XIV i XV del dietari de Barcelona, que l'alumnat pot llegir gairebé sol); telegrames, titulars i reescriptures que obliguen a canviar de registre (l'ordre del rei explicada pel jornaler, dos titulars per al 8 d'agost de 1391 i per al 29 de juny de 1412); cartes, manifests i decisions datades («res que algú del 1381 no pogués saber»).
Ciutadania democràtica i consciència global. Qui mana i qui treballa (els senyors i els braços després de la pesta), qui protesta i què en queda (les revoltes del 1358, 1378 i 1381), a qui es culpa d'una crisi (el rumor dels pous i els pogroms del 1391), qui vota a la ciutat (la Biga i la Busca), qui tria el rei (nou homes a Casp) i què fa que una tria sigui «per justícia» i no «per força»: la càpsula llegeix la crisi com una qüestió de poder i de drets, la porta al present a cada sessió i la tanca amb la llibertat pagada dels remences.
Benestar emocional. La fam, la pesta, les fogueres del 1349 i la matança del call es treballen des dels documents i les xifres de la Fitxa, sense recrear-se en la desgràcia i dient sempre qui ho va desmentir en el seu moment (el papa del 1348, els consellers del 1391); les persones sense veu (els pagesos de Kent, els jueus del Castell Nou, els menestrals, els remences) hi són pel que van fer i van decidir, i la microhistòria posa l'alumnat davant d'una decisió i d'un objecte guardat, no davant d'una víctima.
Mesures i suports universals (DUA)
Els tres nivells (🎏 aprenent · 🎠 intermedi · 🎢 avançat) ofereixen múltiples graus d'accés al mateix saber; bastides que s'esvaeixen per graó; un sol vídeo per sessió com a ganxo; vocabulari clau destacat al marge i recollit al glossari del dossier.
Mesures i suports addicionals o intensius
La versió eriço 🦔 (DIL/SIEI) de les nou sessions: la mateixa sessió amb la lectura reescrita (uns 300-350 mots, amb el subratllat de quatre colors), la imatge de treball, L'Arxiu adaptat, la fitxa i les tres activitats d'aprenent 🎏 —les mateixes que fa la resta de la classe—, perquè l'alumna les pugui contestar.
Les mesures addicionals i intensives són, per definició, individualitzades (Decret 150/2017, sovint via pla individualitzat): l'eriço és el recurs que les fa possibles a cada sessió; a quin alumne o alumna s'assignen ho decideix el docent.

